**Conor Timmins** (s. 18. syyskuuta 1998 St. Catharines, Ontario, Kanada) on kanadalainen jääkiekkoilija, joka edustaa NHL-seura Toronto Maple Leafsia. Hän on Colorado Avalanchen toisen kierroksen varaus vuodelta 2017. Pelipaikaltaan Timmins on puolustaja.

Ura
---

Timmins varattiin CHL:n varaustilaisuudessa vuonna 2014 neljännellä kierroksella OHL-joukkue Soo Greyhoundsiin, johon hän siirtyi kaudeksi 2015–2016. Tulokkaana Timmins teki 60 ottelussa tehot 4+9=13. Toisella kaudellaan Timmins oli joukkueensa tehokkain puolustaja seitsemällä maalilla ja yhteensä 61 tehopisteellä. Hänet valittiin CHL:n lupaavien tulokkaiden otteluun. Kausi 2017–2018 oli Timminsin junioriuran viimeinen. 36 runkosarjaottelussa hän teki tehot 8+33=41. Lisäksi hän pelasi 23 ottelua pudotuspeleissä ja teki niissä 18 tehopistettä. Timmins valittiin OHL:n toiseen tähdistöön.

Timmins edusti Kanadan maajoukkuetta vuoden 2018 alle 20-vuotiaiden maailmanmestaruuskilpailuissa. Hänet valittiin Kanadan kolmen parhaan pelaajan joukkoon joukkueen voittaessa maailmanmestaruuden. Lisäksi hänellä oli koko turnauksen paras plus/miinus -tilasto.

Maaliskuussa 2018 Timmins teki hänet toisella kierroksella varanneen NHL-seura Colorado Avalanchen kanssa kolmivuotisen tulokassopimuksen. Viimeisen juniorikautensa aikana hän kuitenkin kärsi aivotärähdyksestä, jonka oireiden vuoksi ei voinut pelata Avalanchen organisaatiossa yhtäkään peliä kauden 2018–2019 aikana.

Timmins teki ammattilaisdebyyttinsä 3. lokakuuta 2019 ottelussa Calgary Flamesia vastaan. Hän sai ottelussa jääaikaa 9.59 minuuttia. Timmins pelasi vielä toisen ottelun Avalanchessa, jonka jälkeen hänet lähetettiin AHL-farmiseura Colorado Eaglesiin. Timmins pelasi AH:ssä 40 runkosarjaottelua tehoin 3+24=27.

Heinäkuussa 2021 Avalanche kauppasi Timminsin ja ensimmäisen kierroksen varausvuoron vuodelle 2022 Arizona Coyotesiin vaihdossa maalivahti Darcy Kuemperiin.

Marraskuussa 2022 Coyotes kauppasi Timminsin Toronto Maple Leafsiin vaihdossa Curtis Douglasiin.

Helmikuussa 2023 Timmins teki Maple Leafsin kanssa kaksivuotisen ja yhteensä 2,2 miljoonan dollarin arvoisen jatkosopimuksen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Soo Greyhounds | OHL | 60 | 4 | 9 | 13 | 20 | 12 | 0 | 1 | 1 | 6 |
| 2016–2017 | Soo Greyhounds | OHL | 67 | 7 | 54 | 61 | 69 | 11 | 1 | 7 | 8 | 10 |
| 2017–2018 | Soo Greyhounds | OHL | 36 | 8 | 33 | 41 | 43 | 23 | 5 | 13 | 18 | 16 | U20 | 7 | 1 | 4 | 5 | 4 |
| 2018–2019 | Colorado Eagles Loukkaantunut | AHL | 0 | 0 | 0 | 0 | 0 | – | – | – | – | – |
| 2019–2020 | Colorado Eagles | AHL | 40 | 3 | 24 | 27 | 38 | – | – | – | – | – |
|  | Colorado Avalanche | NHL | 2 | 0 | 0 | 0 | 0 | 2 | 0 | 0 | 0 | 4 |
| 2020–2021 | Colorado Avalanche | NHL | 31 | 0 | 7 | 7 | 8 | 10 | 0 | 0 | 0 | 0 |
|  | Colorado Eagles | AHL | 6 | 1 | 3 | 4 | 4 | – | – | – | – | – |
| 2021–2022 | Arizona Coyotes | NHL | 6 | 0 | 0 | 0 | 0 | – | – | – | – | – |
| 2022–2023 | Tucson Roadrunners | AHL | 6 | 0 | 3 | 3 | 12 | – | – | – | – | – |
|  | Arizona Coyotes | NHL | 2 | 0 | 0 | 0 | 0 | – | – | – | – | – |
|  | Toronto Maple Leafs | NHL | 25 | 2 | 12 | 14 | 8 | – | – | – | – | – |
| 4 kautta | yhteensä | NHL | 66 | 2 | 19 | 21 | 16 | 12 | 0 | 0 | 0 | 4 |
| 4 kautta | yhteensä | AHL | 52 | 4 | 30 | 34 | 54 | – | – | – | – | – |

Lähteet
-------

* Conor Timmins *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Conor Timmins EliteProspects. Viitattu 5.9.2020. (englanniksi)
2. ↑  Soo Greyhounds 2016-2017 EliteProspects. Viitattu 5.9.2020. (englanniksi)
3. ↑  Avalanche Signs Timmins To Entry-Level Contract  2.3.2018. Colorado Avalanche. Viitattu 5.9.2020. (englanniksi)
4. ↑  BSN exclusive: Conor Timmins to be shut down for rest of season  20.3.2019. BSN Denver.  Arkistoitu 8.11.2020. Viitattu 5.9.2020. (englanniksi)
5. ↑  Rapid Recap: Avalanche 5, Flames 3  4.10.2019. Colorado Avalanche. Viitattu 5.9.2020. (englanniksi)
6. ↑  4. lokakuuta 2019: Colorado Avalanche - Calgary Flames NHL.com. Viitattu 5.9.2020.
7. ↑  As defenseman Ian Cole nears to return, Avalanche sends rookie Conor Timmins to the AHL Eagles  7.10.2019. Denver Post. Viitattu 5.9.2020. (englanniksi)
8. ↑
9. ↑
10. ↑